**Hodnotenie aktualizačného vzdelávania**

**Aktualizačné vzdelávanie v zmysle § 57 ods. 1 písm. b) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov** prebiehalo v Materskej škole, Komenského 1162/38, Kysucké Nové Mesto.

**Názov vzdelávacieho programu:**

 **Rozvoj jazykovej a literárnej gramotnosti v predškolskej edukácií**

Poskytovateľ: Materská škola, Komenského 1162/38, Kysucké Nové Mesto

Garant vzdelávacieho programu: Mgr. Ján Mišáni, riaditeľ materskej školy

Lektori vzdelávacieho programu: Mgr. Ján Mišáni, riaditeľ MŠ., Oľga Ďuricová, zástupkyňa MŠ

**Cieľ:** Prostredníctvom komunikácie s literárnym textom rozvíjať u dieťaťa predškolského veku dôležité súčasti predčitateľskej gramotnosti – od záujmu a vzťahu ku knihám, cez rozvíjanie funkčných komunikačných aspektov až k porozumeniu obsahu.

**Špecifické ciele:**

1**.**Aktualizačným vzdelávaním zvýšiť kvalitu vzdelávacieho procesu. 2.Poznať požiadavky, ktoré treba zohľadniť pri tvorbe didaktických prostriedkov vyučovacieho procesu. 3.Rozvíjať jazykovú a literárnu gramotnosť detí predškolského veku v komplexnosti jej podstatných zložiek – hovorenie, počúvanie, čítanie, písanie, komunikovanie a myslenie 4.Vedieť aplikovať vytvorenú didaktickú pomôcku vo VVČ

Vzdelávania sa zúčastnilo 18 pedagógov materskej školy, na záver pani učiteľky písomne hodnotili anonymne uskutočnené vzdelávanie spätnoväzbovým hárkom. Výstupom aktualizačného vzdelávania bolo vytvorenie maľovaného čítania, alebo knihy s prediktabilným textom, ako didaktickej pomôcky, ktorá má svoje zastúpenie vo výchovno-vzdelávacom procese.

Aktualizačné vzdelávanie splnilo očakávania, pani učiteľky sa cítili počas celého vzdelávania dobre a strávený čas na vzdelávaní ocenili, ako prínos pre každého pedagogického zamestnanca.

Všetkým učiteľkám bolo vydané „Potvrdenie o absolvovaní aktualizačného vzdelávania“.